id fi fi es en en et es nl de fi en en fi fi de fi es fi en fi nl eu pl nl en en de nl hbs_lat en fr en pt sv en nb nn fi en de fi fi fi id fi ms fi fi fi en fi fi fi fi fi fi fi fi fi fi fi fi fi fi fi en fi fi fi en fi fi fi en fi fi fi en en ca es es fi fi fi fi fi fi fi fi fi fi fi fi fi fi fi fi fi fi en de en en en en en en en fi fi fi en fi fi fi en fi fi fi fi fi fi fi en fi fi en fi en fi fi et fi fi
1 syyskuun, 201814 tammikuun, 2019 julkaissut Vesa - Ihan kartalla., kategoriassa Uncategorized
Silmäni aukeavat häämatkan ensimmäisenä aamuna jo seitsemältä, vaikka eilen onkin tullut matkustettua miltei 26 tuntia parilla torkuilla. Ensin Norwegianilla Lontoon kautta Fort Lauderdaleen Floridaan ja sitten vielä myöhässä olevalla Bahamasairin lennolla Nassauhun, joten majapaikkaamme pääsimme vasta yhdeltä yöllä.
Onneksi Airbnb-majoittajamme vaimo lupautui hakemaan meidät kentältä ja paluulippu Suomeenkin sähköpostistani löytyi, sillä tuollaista maahantulotarkastuksessa tivattiin ja se on reissumme reilusta kymmenestä lentolipusta ainoa, jota en ollut erikseen paperille tulostanut.
Ennen kuin palaan vielä pariksi tunniksi nukkumaan, käyn ihailemassa keittiön lasiovista avautuvaa näkymää. Corry Sound -järven rannalla sijaitseva majapaikkamme on nimittäin toinen puolikas värikkäästä mökistä, joka sijaitsee isäntäperheen tontilla. Toisessa puoliskossa asuu kuulemma heidän tyttärensä miehensä kanssa.
Ulkona on hiostavan kuuma, mutta sääennuste kertoo Bahaman syyskuun koostuvan hajanaisista ukkoskuuroista. Eilisen myöhäiseen saapumisaikaan varautuneena olen kotosalla pakannut laukkuun mukaan ruisleipää, proteiinipirtelöt, tonnikalaa ja ananasta. Näin meillä on varsin kelvolliset aamiastarpeet käsillä, sillä kauppaan ei yöllä ollut mitään mahdollisuutta päästä ja eipä tuollaista nytkään ihan naapurissa ole.
Isäntäväen 13-vuotias Duke-koira on nukkunut koko yön ovemme edessä ja nauttiessamme aamiaista terassilla se pitää meille seuraa ja vaatii tassulla tökkimällä jatkuvia rapsutuksia. Kohta käy myös vuokranantajamme Elwood esittäytymässä ja lupaa viedä meidät autolla ostoksille lähimpään supermarkettiin.
Kivipolku vie siniselle mökillemme.
Näin päivänvalossa on helppo huomata, että Coral Harbourin alue on syrjäisän rauhainen omakotitaloalue. Nassauhun matkaa on parikymmentä kilometriä ja lentokentälle noin puolet siitä. Lähin kauppa löytyy puolestaan vaatimattomasta ostoskeskuksesta parin kilometrin päästä.
Pienen marketin valikoima ei päätä huimaa, mutta hinnat sitä vastoin kylläkin. Toisaalta eipä tuo ole ihme siinä mielessä, että valtaosa elintarvikkeista täytää rahdata saarille ulkomailta. 40 dollarilla saamme vettä, muroja, mehua, pastaa ja muuta perustarviketta mökkimme kaappeihin. Ostokset maksamme Yhdysvaltain dollareilla ja saamme vaihtorahat paikallisina dollareina, joiden arvo on yksi ja sama, kätevää.
Pyöräretken varrelle osuu myös pieni kanava.
Marketin vieressä sijaitsevan kiinalaisen ravintolan yhteydessä toimii myös viinakauppa, josta käyn hakemassa tiskiltä paikallista olutta. Paperipussiin pakatut Kalik- ja Sands-pullot maksavat pari dollaria kappaleelta, mikä ei kuulosta lainkaan niin pahalta kuin matkaoppaissa vilahdelleet viidenkympin bisset. Toki nuo kommentit taisivat koskea lähinnä tuontioluita huippuravintoloissa.
Järvestä ilmestyy yhtäkkiä koiralauma.
Takaisin majapaikkaan päästyämme hörppään yhden viileän oluen palmukatoksessa Miki Liukkosen O:ta lueskellen. Yhtäkkiä järveltä alkaa kuulua melkoista loisketta ja kohta ryteiköstä ilmestyykin kolmen koiran kopla. Rantaan asti nuo eivät kuitenkaan uskalla, sillä Duke karhaa kutsumattomat vieraat haukunnaallaan pois. Ilmeisesti siinä oli naapuruston koiria vilvoittelevalla päiväkävelyllä.
Coral Harbour Beachilla on hiljaista.
Lähin ranta on vain reilun kahden kilometrin päässä ja Elwoodin luvattua lainata meille polkupyöriä, päätämme tehdä iltaretken tuolle Coral Harbour Beachille ennen kuin aurinko laskee. Perille johtaa hyvä asfaltoitu tie ja ainostaan naapuruston koirat tuntuvat olevan hereillä.
Vesi tuntuu yllättävän lämpimältä, mutta tyydymme lopulta vain ihastelemaan maisemia, vaikka myös uintikamppeet repusta löytyisivät. Koko rannalla kun ei näy ketään, saati sitten meressä. Coral Harbour Beach House & Villas -kokonaisuuteen sisältyy myös ravintola, jonka rantaterassille kapuamme illastamaan.
Uivat possut ovat päässeet myös Kalik-oluen juhlaetikettiin.
Jenni tilaa Bahaman kansallisruokaa eli ”conchia”. Kyseessä on simpukka, jonka liha tällä kertaa tarjoillaan friteerattuna. Itse päädyn grillattuun punanapsijaan. Juomaksi valitsemamme Kalik-olut viettää 30-vuotisjuhlavuottaan ja etiketeissä esiintyvät kuuluisat bahamalaiset kohteet kuten Exuman uivat possut.
Jennin valinta on friteeratut conch-simpukat.
Kesken ruokailun tuuli yltyy hieman ja henkilökunta kiirehtii siirtämään meidät terassin reunalta keskemmälle katoksen alle. Ei kulukaan montaa minuuttia, kun taivaanrannan tummat pilvet pyyhkäisevät saderintamana ylitsemme.
Ravintolan ja rannan lisäksi tarjolla on myös majoitusta.
Aurinko laskee tarjoilijan mukaan hieman ennen kahdeksaa, joten hörppäämme vielä toiset oluet ja hoidamme sitten 60(!) dollarin laskun. Paluumatkalla erään talon pihasta juoksee ohitse pyöräillessämme kolme haukkuvaa koiraa, mutta ensisäikähdyksen jälkeen nuo osoittautuvat varsin harmittomiksi noutajiksi.
Majapaikamme pihapiiristä löytyvä uima-allas on myös meidän käytettävissämme ja se onkin hyvä paikka iltauinnille jätettyämme meressä pulikoinnin väliin. Seuraava sadekuuro iskee tosin juuri kun olemme altaaseen kapuamassa, mutta kastuahan meillä on tarkoituskin.
Ukkoskuuro yllätti majapaikkamme uima-altaalla.
Yhdeksältä illalla olen nukahtaa tuoliin istualleni ja totean aikaeron ja eilisen matkustamisen tehneen tehtävänsä. Huomenna olisikin sitten tarkoitus lähteä tutustumaan tarkemmin pääkaupunki Nassauhun.
Coral Harbour Rd, Nassau, The Bahamas
Edellinen artikkeliMadaban mosaiikkeja matkalla lentokentälle
Seuraava artikkeliNassau ja Fish Fry
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
🌎: 🇪🇨 / 📅: September 2018
🌎: 🇪🇨 / 📅: September 2018
🌎: 🇰🇿 / 📅: July 2017
🌎: 🇰🇿 / 📅: July 2017
🌎: 🇰🇿 / 📅: July 2017
🌎: 🇰🇿 / 📅: July 2017
© 2018 IHAN KARTALLA. ALL RIGHTS RESERVED.
Risteilyn jälkeinen päivä Puerto Baquerizo Morenossa
Create a website or blog at WordPress.com Teeman Karuna on tehnyt Automattic.
Already have a WordPress.com account? Log in now.
View post in Reader
%d bloggaajaa tykkää tästä: